भारत में इंडियन एयरफोर्स की एकमात्र विमान सप्लायर, पिछले 3 सालों में इसके शेयर्स ने 511% रिटर्न दिए
Fascinating Facts About Hindustan Aeronautics; What is Hindustan Aeronautics Ltd (HAL)  famous for?  Everything You Need To Know About India's First (Aerospace And Defence Company) Achievements On India's First (Aerospace And Defence Company) Achievements. हिंदुस्तान एयरोनॉटिक्स लिमिटेड को भारत के डिफेंस सेक्टर की रीढ़ कहा जा सकता है। वजह है इसका काम।
हिंदुस्तान एयरोनॉटिक्स लिमिटेड यानी HAL का नाम लेते ही सबसे पहली तस्वीर आती है इंडियन एयरफोर्स की। भारत की आर्मी एविएशन की सारी जरूरतों को HAL पूरा करती है। यह कंपनी तब बनी थी, जब देश में साइकिल बनाने की बस शुरुआत हुई थी।
शुरुआत में ही कंपनी को 30 Harlow Trainer Aircraft, 48 Hawk Fighters और 74 Vultee Attack Bombers एयरक्राफ्ट बनाने के ऑर्डर मिल गए। इंडियन एयरफोर्स में अभी जितने भी विमान हैं, उनमें दो तिहाई HAL बनाता है।
2018 में कंपनी ने शेयर मार्केट में कदम रखी और वहां भी एक नई छलांग लगाई। पिछले तीन सालों में कंपनी के शेयर 500 रुपए से बढ़कर 3000 रुपए तक पहुंच चुके हैं। यानी इन तीन सालों में HAL के शेयरों ने 511% रिटर्न दिया है।
अगर किसी ने मई 2020 में HAL के शेयरों में एक लाख रुपए लगाए होंगे, तो अभी वो 6 लाख रुपए से ज्यादा हो गए होंगे।
प्रधानमंत्री मोदी 21-23 जून अमेरिका की यात्रा पर जा रहे हैं। मीडिया रिपोर्ट्स के मुताबिक इस दौरान भारत और अमेरिका के बीच फाइटर जेट इंजन बनाने की डील हो सकती हैं। भारत में इसकी मैन्युफैक्चरिंग को लेकर HAL चर्चा में है।
आज मेगा एम्पायर में जानिए HAL के एम्पायर बनने की कहानी…
बेंगलुरु के इंडस्ट्रियलिस्ट ने अमेरिकन बिजनेसमैन की मदद से शुरू की थी कंपनी
कंपनी की शुरुआत 23 दिसंबर 1940 में बेंगलुरु में भारतीय इंडस्ट्रियलिस्ट वालचंद हिराचंद ने अमेरिकन बिजनेसमैन विलियम डी पावले की मदद से की थी। कंपनी का नाम था हिंदुस्तान एयरक्राफ्ट लिमिटेड। तब विलियम अमेरिका में हार्लो एयरक्राफ्ट कंपनी के डायरेक्टर थे, लेकिन दिक्कत तब खड़ी हो गई जब वालचंद हीराचंद को फैक्ट्री लगाने के लिए जमीन नहीं मिल रही थी।
जगह की तलाश में वे बड़ौदा से लेकर भावनगर, ग्वालियर और मैसूर जैसे शहरों में गए। आखिर में मैसूर के राजा वाडियार ने अपनी रियासत में फैक्ट्री शुरू करने के लिए 700 एकड़ जमीन सस्ते दाम पर दी। फिर ब्रिटिश सरकार 1941 में इसका एक तिहाई हिस्सा खरीदकर शेयर होल्डर बन गई।
ये वो समय था दूसरा विश्व युद्ध चल रहा था। कंपनी को टेकओवर करने के पीछे ब्रिटिश सरकार का मकसद था जापान से वॉर के समय यह ब्रिटिश मिलिट्री को मजबूत बनाना। 2 अप्रैल 1942 को इस कंपनी को राष्ट्रीय कंपनी घोषित किया गया। इस तरह सरकार ने उसके ज्यादातर शेयर खरीदकर कंपनी का टेकओवर कर लिया।
1943 में ब्रिटिश सरकार ने कंपनी की फैक्ट्री को यूनाइटेड स्टेट्स एयरफोर्स को सौंप दिया। यूएस एयर फोर्स ने जल्द ही अमेरिकन एयरक्राफ्ट्स का बेस बना दिया। नाम दिया 84th एयर डेपोट।
1951 में आजाद भारत सरकार के अंडर आई HAL
1947 में भारत आजाद हुआ और 4 साल बाद 1951 में कंपनी भारत सरकार के हाथों में आ गई। उस समय कंपनी के चीफ डिजाइनर डॉ. वीएम घटागे ने 400 से ज्यादा एयरक्राफ्ट बनाए। इनमें से 190 HJT-15 एयरक्राफ्ट उन्होंने इंडियन एयरफोर्स और इंडियन नेवी के लिए बनाए।
जून 1961 में HAL की बनाई HF-24 मारूत ने उड़ान भरी। इसी समय भारत सरकार ने जेट फाइटर विमान बनाने में मदद के लिए जर्मन डिजाइनर डॉ. कुर्त टैंग को हायर किया, लेकिन मारूत में दो छोटे टर्बो जेट्स की वजह से दिक्कतें आने लगीं। सरकार ने इसे और बेहतर बनाने की बजाय मारूत प्रोजेक्ट को बंद कर दिया।
1950 से 1960 तक HAL ने करीब 3000 एयरक्राफ्ट बनाए। इसमें वैमपायर, MiG-21, जागुआर, सुखोई-30 और Hawk शामिल हैं।
हिंदुस्तान एयरक्राफ्ट लिमिटेड और एयरोनॉटिक्स इंडिया लिमिटेड को मिलाकर बनी HAL
1951 में भारत सरकार ने हिंदुस्तान एयरक्राफ्ट लिमिटेड को मिनिस्ट्री ऑफ डिफेंस के अंडर ला दिया। करीब 10 साल बाद 1963 में भारत सरकार ने MiG-21 एयरक्राफ्ट के मैन्युफैक्चरिंग के लिए एयरोनॉटिक इंडिया लिमिटेड नाम से एक सरकारी कंपनी शुरू की।
1 अक्टूबर 1964 को भारत सरकार ने हिंदुस्तान एयरक्राफ्ट लिमिटेड में एयरोनॉटिक्स इंडिया लिमिटेड का विलय कर दिया। नई कंपनी का नाम रखा हिंदुस्तान एयरोनॉटिक्स लिमिटेड।
HAL पर अनप्रोफेशनल और प्रोडक्टिव नहीं होने के लगते रहे हैं आरोप
HAL को लेकर देश के अंदर अक्सर ऐसे आरोप लगते रहते हैं कि कंपनी के काम का ज्यादातर हिस्सा दूसरे देशों से मंगाई गई टेक्नोलॉजी को असेंबल करने तक ही सीमित है। HAL में पॉलिटिकल हस्तक्षेप और एडमिनिस्ट्रेशन की खामियों पर सवाल उठाए जाते रहे हैं।
80 के दशक में HAL को विदेशी कंपनियों से मिलने शुरू हुए ऑर्डर 
80 के दशक में HAL का तेजी से ग्रोथ हुआ। यही समय था जब HAL इंडिजेनस एयरक्राफ्ट बना रहा था। इसमें तेजस और ध्रुव का नाम आता है। इसी समय MiG-21 का एडवांस वर्जन मिग बायसन का निर्माण भी हुआ।
इसके बाद HAL को इंटरनेशनल एयरोस्पेस कंपनियों से कॉन्ट्रैक्ट मिलने लगे। इसमें यूरोपीय कंपनी एयरबस से लेकर अमेरिकन कंपनी बोइंग और हनीवेल का नाम आता है। इन कंपनियों ने HAL से एयरक्राफ्ट के स्पेयर पार्ट्स और इंजन बनवाने का सौदा किया।
मेक इन इंडिया के तहत HAL दूसरे देशों में बना रहा है लॉजिस्टिक बेस
HAL भारत के बाहर इंडोनेशिया, मलेशिया, श्रीलंका और वियतनाम जैसे देशों में लॉजिस्टिक बेस बनाने की प्लानिंग कर रहा है। इन सेंटर्स से वो साउथ-ईस्ट एशिया, वेस्ट एशिया और नॉर्थ अफ्रीका के मार्केट को टारगेट कर रहा है।
मेक इन इंडिया पॉलिसी के तहत भारत सरकार 2025 तक डिफेंस सेक्टर में 500 करोड़ का एक्सपोर्ट लाने की कोशिश कर रही है। इसी उद्देश्य से विदेशों में HAL बेस बना रहा है।